20. septembril 2006 ilmus Alabama ajalehes "Times Daily" sealsest bluusimehest Eric "Red Mouth" Gebhardtist pajatav artikkel, milles Ross Corey kirjutab muuhulgas järgmist: "Gebhardt loetleb teda mõjutanud bluusiartiste, kelle hulgas on Black River Bluesman Soomest, Blind Willie Johnson, Son House ja Bukka White. Ta väljendab ka kiindumust  ansamblisse Bullfrog Brown - deltabluusi bändi, mis pärineb kõikvõimalikest maailma paikadest just Tartust, Eestist." Ning jätkab tsitaadiga Gebhardtilt endalt: "Nad mõjutavad seda, kuidas ma praegu midagi teen, sest nad on vapustavad. Nad mängivad bluusi paremini kui keegi teine, keda ma tean."